หมด ปจด แล้วประมาณ 3-4 ปี มีเพศสัมพันธ์เดือน มิ.ย.2021 โดยการหลั่งข้างนอก ไม่มีการคุม หลังจากนั้นจะใช้ยาคุมฉุกเฉินทุกครั้ง ตอนนี้ท้องบวมมาก ปวดหน่วงๆบริเวณท้องน้อย จุกเสียดในท้อง ให้ยาโรคกระเพาะมาทาน สงสัยว่าตั้งครรภ์หรือเปล่าคะ ซื้อชุดตรวจปัสสาวะมาทดสอบสองครั้ง ผลขึ้นขีดเดียว ขอคำแนะนำคุณด้วยค่ะ
สวัสดีค่ะ หากอยู่ในช่วงวัยทอง คือหมดประจำเดือนมาแล้วถึง 4 ปีนั้น ก็น่าจะหมายถึงไม่มีการตกไข่แล้ว และไม่น่าจะทำให้เกิดการตั้งครรภ์ได้การที่ท้องบวม จุกเสียดในท้องดังกล่าวมา คิดถึงสาเหตุอื่นๆที่อาจเป็นไปได้เช่นเรื่องของความผิดปกติในทางเดินอาหาร การมีลมในลำไส้ หรือการมีเนื้องอกผิดปกติของอวัยวะต่างๆในช่องท้องได้แนะนำการไปพบแพทย์เพื่อตรวจเพิ่มเติม หากปวดท้องมากขึ้นเรื่อยๆ มีอาการผิดปกติต่างๆเช่นน้ำหนักลด คลื่นไส้ อาเจียน กินได้น้อย หรือคลำได้ก้อนชัดเจนในท้องด้วย ร่วมกับอาจจะไปยืนยันการตั้งครรภ์ให้แน่ชัดที่รพต่อไป